E E L N Õ U

NARVA LINNAVALITSUS

K O R R A L D U S
Narva
___.07.2016. a nr ___ - k

Riigihanke „Narva (A.Puškini tn 8) kultuurimaja „Rugodiv“ sisustuse ostmine”
avatud hankemenetluse lõppemine
1. Asjaolud ja menetluse käik
1.1. Riigihanke „Narva (A.Puškini tn 8) kultuurimaja „Rugodiv“ sisustuse ostmine“ avatud hankemenetlus algatati Narva Linnavalitsuse poolt 15.06.2016 tehtud korralduse nr 734- k kohaselt.
1.2. Avatud hankemenetluse alustamiseks esitas hankija 20.06.2016 riigihangete registrile hanketeate ID 1529769 (hanke viitenumber 175687).

1.3. Riigihanke eeldatav maksumus on määratud 380 000,00 eurot (käibemaksuta). Vastavalt riigihangete seadusele ja Euroopa Komisjoni õigusaktidele (https://riigihanked.riik.ee/lr1/c/document_library/get_file?p_l_id=29512&folderId=25636&name=DLFE-35408.pdf) on riigihangete maksumuste rahvusvaheline piirmäär alates 01.01.2016 hankijaks olevate linna– või vallavalitsuse või kohaliku omavalitsuse asutuse ja teiste (riigihangete seaduse § 10 lõike 1 punktid 2-6) jaoks 209 000 eurot. Seega ületab riigihange „Narva (A.Puškini tn 8) kultuurimaja „Rugodiv“ sisustuse ostmine“ rahvusvahelist piirmäära.
1.4. 06.07.2016 saatis hankemenetlust korraldav ettevõte Narva Linnavalitsuse Arhitektuuri- ja Linnaplaneerimise Ametile teate, et nende poolse eksimuse tõttu on riigihange välja kuulutatud rahvusliku avatud hankena, kuid, lähtudes riigihanke eeldatava maksumuse suurusest ja riigihangete seadusega sätestatud riigihangete piirmäärast peab see olema rahvusvaheline hange.
1.5. Seoses sellega peab hankija põhjendatud vajaduseks tunnistada riigihanke „Narva (A.Puškini tn 8) kultuurimaja „Rugodiv“ sisustuse ostmine“ avatud hankemenetlus kehtetuks.
2. Õiguslikud alused

2.1. Haldusmenetluse seaduse § 2 lõike 2 alusel ei kohaldu riigihankemenetlusele haldusmenetluse seaduse sätted.

2.2. Riigihangete seaduse § 10 lõike 1 punkti 2 kohaselt on kohustatud RHS-s sätestatud korda järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus.

2.3. Riigihangete seaduse § 15 lõike 2 alusel, rahvusvaheline piirmäär on summa, mille kehtestab perioodiliselt Euroopa Komisjon Euroopa Parlamendi ja nõukogu direktiivi 2004/17/EÜ, millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused (ELT L 134, 30.04.2004, lk 1–113) artikli 69 ning Euroopa Parlamendi ja nõukogu direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, 30.04.2004, lk 114–240) artikli 78 alusel ning mis avaldatakse Euroopa Liidu Teatajas.
2.4. Vastavalt Riigihangete seaduse § 29 lõike 3 punktile 6, hankemenetlus lõpeb hankemenetluse kehtetuks tunnistamisega Rahandusministeeriumi otsusega või hankija enda otsusega Rahandusministeeriumi ettekirjutuse alusel või põhjendatud vajaduse korral omal algatusel.
3.
Otsus

Lõpetada Narva Linnavalitsuse Arhitektuuri- ja Linnaplaneerimise Ametil avatud hankemenetlusega riigihanke „Narva (A.Puškini tn 8) kultuurimaja „Rugodiv“ sisustuse ostmine“ avatud hankemenetluse kehtetuks tunnistamisega.

4. 
Rakendussätted

4.1. Korraldus jõustub seaduses sätestatud korras.
4.2. Pakkuja, taotleja või hankemenetluses osalemisest huvitatud isik võib vaidlustada hankija tegevuse, esitades riigihangete vaidlustuskomisjonile sellekohase vaidlustuse. Vaidlustus peab olema laekunud vaidlustuskomisjonile kümne päeva jooksul alates päevast, kui vaidlustaja sai teada või pidi teada saama oma õiguste rikkumisest või huvide kahjustamisest.
Tarmo Tammiste





Ants Liimets
Linnapea






Linnasekretär 
PAGE  
1 (2)


